Een dood toe tenker ontplofFoto verskaf deur Netcare 911 Een persoon is Saterdagmiddag dood en ŉ tweede persoon is kritiek beseer toe die tenker waaraan hulle gewerk het, in Ekurhuleni ontplof het. Shawn Herbst, woordvoerder van Netcare 911, het gesê paramedici is omstreeks 14:45 na die toneel by ŉ pakhuis in Jacobusstraat in Florentia, Alberton, ontbied. “ŉ Man het met sweiswerk aan die tenker begin werk toe dit ontplof het,” het hy gesê. Een van die drie mans het noodlottige beserings opgedoen en is dood verklaar op die toneel. Nog ŉ persoon het ernstige beserings opgedoen en het dringende mediese behandeling benodig. Hy is na ŉ hospitaal geneem. ’n Derde persoon het slegs geringe beserings opgedoen en is in ŉ stabiele toestand. Hy het verdere mediese behandeling van die hand gewys.